"Атәым бызшәақәа ахьаҳдырҵоз ауниверситетқәа рҿы аолимпиада ҭырџьманк иаҳасабала алахәхаразы имҩаԥыргон аицлабрақәа. Уи аԥхьа сара хышықәса аиспан бызшәа сҵон, сара сызҭаз ауниверситет аҿы лымкаала ирацәаны асааҭқәа азоурыжьуан ари абзышәа аҵаразы. Ҳкурс аҟнытә сараӡәк соуп иалырхыз аиспан бызшәа аганахьала. Сара исҭахын ашьапылампыл ахь сақәшәарц, аха исықәшәеит ахысра. Атерминқәа даара ицәгьан, имариамызт аиҭагара, аха уигьы сҵеит ибзианы, иахьагьы исгәалашәо рацәаӡоуп. Анаҩс хымз аҵара ҳаналга, аԥышәарақәа ҳарҭины хрыдыркылон. Сара ибзианы исҭиит, адипломгьы сырҭеит. Ҳара иҳадыз аиҭагара мацара акәмызт, иаауа асасцәа рымҩаԥагарагьы ҳадын", - ҳәа еиҭеиҳәеит Шьалашьаа.
Иаҳа инеиҵыху аиҿцәажәара шәазыӡырҩы аудио аҿы, мамзаргьы арадио Sputnik Аԥсны аефир аҿы.
Иара убас шәаԥхьар ҟалоит:
- Ҳашыг еиҭеиҳәеит аԥсшәа иабзоураны Аолимпиада-80 аицлабрақәа руак Москва ишибаз